钦定古今图书集成/明伦汇编/氏族典/第256卷 > 王观
## 钦定古今图书集成/明伦汇编/氏族典/第256卷 > 王观

按《魏志王观传》：“观字伟台，东都廪丘人也。太祖召为
丞相文学掾。文帝践阼，出为南阳涿郡太守。明帝即
位，下诏书，使郡县条为剧与中平者。主者欲言郡为
中平，观曰：‘此郡滨近外敌，数有寇害，云何不为剧邪’？
主者曰：‘若郡为外剧，恐于明府有任子’。观曰：今郡在
外剧，则于役条当有降差，岂可为太守之私而负一
郡之民乎？”遂言为外剧郡。后送任子诣邺，时观但有
一子，而又幼弱，其公心如此。观治身清素，帅下以俭，
僚属承风，莫不自励。《高贵乡公》即位，封中乡亭侯。顷
之，加光禄大夫，转为右仆射。《常道乡公》即位，进封阳
乡侯，迁司空，固辞，薨于家。子悝嗣。